 Hargeysa Foore- Iyada oo ay maanta oo Sabti ah ku beegan tahay Xuska Maalinta Caalamiga ah ee Qaxootiga adduunka, sannad walbana laga xuso dunida maalintan oo ah 20-ka Bisha June ayaa waxa ay ku soo beegmaysaa wakhti ay Somaliland buux dhaafiyeen Bara-kacayaal aan tiro sugan laga hayn kuwaasi oo dhawr iyo labaatankii sano ee ugu dambeeyey dalka ku soo qulqulaya una badan Qawmiyadaha Oromada iyo Soomaalida Koonfureed, halka ay sannadkan ku soo kordheen Qaxooti badan oo Yamaani ah oo ka soo firxaday dhibaatada dagaal ee ka taagan dalkooda. 